**Újra magyar bíró a legjobbak között**

**Nyolc év után ismét lesz magyar bíró Rióban, a Paralimpia judo számában. Az athéni és pekingi paralimpián részt vett Tardos János szőnyegbíró után, Gosztonyi Balázs bekerült a legjobb tizenkét bíró közé, és részt vesz a riói Paralimpiai Játékokon.**

A frissen bekerült szőnyegbíró mellett judóban Szabó Nikolett versenyzőként már kvalifikálta magát a 2016-os Paralimpiai Játékokra. A versenyzőnek az athéni, pekingi és londoni játékok után ez lesz a negyedik Paralimpiája, a Londonban szerzett bronzérem után éremesélyesként.

A 2016-os nyári riói Paralimpiára eddig 5 kvótát szereztek parasportolóink, Szabó Nikolett mellett sportlövészetben Gurisatti Gyula és Dávid Krisztina, kajak-kenuban Váczi Anita és kerékpársportban is lesz magyar résztvevő a jövő évi Paralimpián. A következő magyar kvótaszerzők nevei várhatóan január 15-én kerülnek kihirdetésre az asztalitenisz szakágban.

Magyar Paralimpiai Bizottság

Budapest, 2016. január 04.